
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: _Hlk37249820]DĖL SAVIVALDYBĖS TARYBOS 2019 M. SAUSIO 31 D.  SPRENDIMO NR. 1-13 
,,DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2020 m. balandžio 16 d. Nr. TSP-147
Panevėžys


Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Panevėžio miesto savivaldybės taryba n u s p r e n d ž i a:
[bookmark: _Hlk37243283]Pakeisti Piniginės socialinės paramos nepasiturintiems gyventojams teikimo Panevėžio mieste tvarkos aprašą, patvirtintą Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1. pakeisti 70 punktą ir išdėstyti jį taip:
„70. Socialinė parama, išskyrus vienkartinę pašalpą ir Aprašo 76.2 papunkčiu nustatytu atveju, vienam gyvenančiam asmeniui arba bendrai gyvenantiems asmenims, atitinkantiems bent vieną iš Aprašo 69 punkte nurodytų sąlygų, skiriama arba neskiriama, įvertinus jo ar jų gyvenimo sąlygas, gaunamas pajamas ir turimą turtą. Ekstremaliosios situacijos ar karantino laikotarpiu gyvenimo sąlygos socialinei paramai gauti nevertinamos. Jei vienas gyvenantis asmuo arba bendrai gyvenantys asmenys nuosavybės teise turi daugiau kaip 1 gyvenamąjį būstą ir (ar) daugiau kaip 3 ha žemės, tikslinė ir sąlyginė pašalpos neskiriamos.“;
2. pakeisti 72.4 papunktį ir išdėstyti jį taip:
„72.4. 4 BSI dydžio – asmeniui, kuris laisvės atėmimo vietoje, socialinės ir psichologinės reabilitacijos įstaigoje ar kardomojo kalinimo vietoje buvo ne trumpiau kaip 4 mėnesius, ir kreipėsi nepraėjus 2 mėnesiams po grįžimo iš laisvės atėmimo vietos, socialinės ir psichologinės reabilitacijos įstaigos ar kardomojo kalinimo vietos;“;
3. [bookmark: _Hlk37243890]pakeisti 72.6 papunktį ir išdėstyti jį taip:
„72.6. iki 100 BSI dydžio vienam gyvenančiam asmeniui ir (ar) su juo bendrai gyvenantiems asmenims ypatingais, Apraše nenumatytais, atvejais finansinei paramai, skirtai skurdui ir socialinei atskirčiai mažinti, Savivaldybės tarybos sprendimu, pasiūlius Paramos teikimo komisijai.“;
4. [bookmark: _Hlk37243949]pakeisti 73.1.8 papunktį ir išdėstyti jį taip:
„73.1.8. iki 10 BSI dydžio tikslinė pašalpa asmenims kitais Apraše nenumatytais atvejais finansinei paramai, skirtai skurdui ir socialinei atskirčiai mažinti (deportuotiems iš užsienio asmenims, prekybos žmonėmis aukoms, ir kt.), asmenų būtiniausioms išlaidoms apmokėti;“;
5. 75.2 papunkčio gale vietoj taško įrašyti kabliataškį;
6. papildyti 75.3 papunkčiu ir išdėstyti jį taip:
„75.3. kaip parama ekstremaliosios situacijos ar karantino laikotarpiu ir 3 mėnesius nuo laikotarpio pabaigos vienam gyvenančiam asmeniui ar bendrai gyvenantiems asmenims, kai vidutinės kreipimosi mėnesio, jei prašymas gautas ekstremaliosios situacijos ar karantino laikotarpiu, arba trijų mėnesių, jei prašymas gautas pasibaigus ekstremaliajai situacijai ar karantino laikotarpiui, pajamos vienam asmeniui neviršija 2,5 VRP: 
[bookmark: _Hlk37329414][bookmark: _Hlk37329315]75.3.1. 1 minimalių vartojimo poreikių (toliau – MVP) dydžio asmeniui ir 0,7 MVP dydžio kiekvienam vaikui iki 18 metų ir vyresniam, iki baigs bendrojo ugdymo programą, jei vienas gyvenantis asmuo arba vienas iš bendrai gyvenančių, arba abu bendrai gyvenantys asmenys yra prastovoje, darbdavio paskelbtoje Lietuvos Respublikos darbo kodekso nustatyta tvarka ekstremaliosios situacijos ar karantino laikotarpiu, nepertraukiamai ilgiau nei 2 savaites;
[bookmark: _Hlk36733172]75.3.2. 1 MVP dydžio asmeniui, jei vienas gyvenantis asmuo arba vienas iš bendrai gyvenančių, arba abu bendrai gyvenantys asmenys ekstremaliosios situacijos ar karantino laikotarpiu netenka darbo ir kreipimosi dėl periodinės pašalpos metu yra registruoti Užimtumo tarnyboje; 
[bookmark: _Hlk37329385]75.3.3. 1 MVP dydžio asmeniui ir 0,7 MVP dydžio kiekvienam vaikui iki 18 metų ir vyresniam, iki baigs bendrojo ugdymo programą, jei vienas gyvenantis asmuo arba vienas iš bendrai gyvenančių, arba abu bendrai gyvenantys asmenys iki ekstremaliosios situacijos ar karantino paskelbimo:
75.3.3.1. užsiėmė savarankiška veikla, kuri buvo įregistruota ne trumpesnį kaip 3 mėnesių laikotarpį iki ekstremaliosios situacijos ir karantino paskelbimo ir nebuvo išregistruota iki minėtos dienos;
75.3.3.2. kreipimosi dėl pašalpos metu nedirba pagal darbo sutartį, neturi darbo santykiams prilygintų teisinių santykių, negauna darbo pajamų;
75.3.3.3. kreipimosi dėl pašalpos metu neturi likviduojamos ar bankrutuojančios įmonės statuso.
75.3.4. 3 BSI dydžio už mėnesį įsiskolinimams už būstą iš dalies padengti asmenims, kas mėnesį mokantiems už komunalines paslaugas ir sudariusiems sutartis su paslaugos teikėju dėl dalies skolos apmokėjimo bei jas vykdantiems, kai vienas gyvenantis asmuo ar bendrai gyvenantys asmenys yra socialinės pašalpos gavėjai ne trumpiau kaip 6 mėnesius nepetraukiamai iki kreipimosi dėl periodinės pašalpos, arba yra neįgalūs ar pensinio amžiaus, arba asmenys, auginantys vaiką (-us), turintį (-čius) negalią;
75.3.5. 0,5 MVP dydžio už mėnesį, asmenims, negalintiems sumokėti būsto nuomos mokesčio, kai nuomos sutartis yra sudaryta iki 2020 m. kovo 1 d. ne trumpesniam kaip 3 mėnesių laikotarpiui ir įregistruota VĮ Registrų centre;
75.3.6. 0,5 MVP dydžio asmeniui, kuris laisvės atėmimo vietoje, socialinės ir psichologinės reabilitacijos įstaigoje ar kardomojo kalinimo vietoje buvo ne trumpiau kaip 4 mėnesius, ir kreipėsi nepraėjus 2 mėnesiams po grįžimo iš laisvės atėmimo vietos, socialinės ir psichologinės reabilitacijos įstaigos ar kardomojo kalinimo vietos.“;
7. pakeisti 90.3 papunktį ir išdėstyti jį taip:
„90.3. finansinei paramai, skirtai skurdui ir socialinei atskirčiai mažinti Aprašo 72.6 punktu ir 73.1.8 papunkčiu nustatytais atvejais;“.

Savivaldybės meras                                                                                Rytis Mykolas Račkauskas

